स्वामी विवेकानन्द
स्वामी विवेकानन्द () (जन्म: 12 जनवरी 1863 - मृत्यु: 4 जुलाई 1902) वेदान्त के विख्यात और प्रभावशाली आध्यात्मिक गुरु थे। उनका वास्तविक नाम नरेन्द्र नाथ दत्त था। उन्होंने अमेरिका स्थित शिकागो में सन् 1893 में आयोजित विश्व धर्म महासभा में भारत की ओर से सनातन धर्म का प्रतिनिधित्व किया था। भारत का आध्यात्मिकता से परिपूर्ण वेदान्त दर्शन अमेरिका और यूरोप के हर एक देश में स्वामी विवेकानन्द की वक्तृता के कारण ही पहुँचा। उन्होंने रामकृष्ण मिशन की स्थापना की थी जो आज भी अपना काम कर रहा है। वे रामकृष्ण परमहंस के सुयोग्य शिष्य थे। उन्हें 2 मिनट का समय दिया गया था किन्तु उन्हें प्रमुख रूप से उनके भाषण का आरम्भ "मेरे अमेरिकी बहनों एवं भाइयों" के साथ करने के लिये जाना जाता है। उनके संबोधन के इस प्रथम वाक्य ने सबका दिल जीत लिया था।
निवेदिता रघुनाथ भिड़े
"पद्मश्री' सुश्री निवेदिता रघुनाथ भीड़े 1977 से कन्याकुमारी स्थित विवेकानन्द केन्द्र से जुड़ी हुई हैं। वह केन्द्र में आजीवन कार्यकर्ता के रूप में अपनी सेवाएं देती रही हैं। इनका ध्यान शिक्षा, कौशल, प्रशिक्षण एवं चरित्र निर्माण पर केन्द्रित रहता है। डॉ निवेदिता ने स्वामी विवेकानन्द की प्रासंगिकता पर भारत सहित विश्व के विभिन्न देशों में व्याख्यान दिये है।